runetrust/blame-folketinget-dk huggingface dataset:
Hans Kristian Skibby (DF), 2020-05-26:
Så er det bare, at der ikke sker noget, og så siger jeg: Når man kommer med den slags utvetydige signaler, må man da også være mand for dem, den dag man oplever det fornuftige, som det selvfølgelig er for en socialdemokrat, at man får adgang til regeringsapparatet.
Jens Borking (EL), 2007-10-11:
Jeg har ikke nogen som helst grund til at betvivle, at både hr. Svend Auken og jeg har et ønske om, at vi skal tage hensyn til fællesskabet og sikre, at det bliver gjort i et tilstrækkelig ordentligt omfang, men det er vel fornuftigt at betragte også den danske befolkning som en væsentlig del af det fællesskab, vi er i.
Anne Baastrup (SF), 2000-03-01:
Men hvis det nu er sådan, at man holder en demonstration, hvor halvdelen af gruppen render rundt med noget, som er egnet til at maskere sig med, og den anden halvdel render rundt med huer og halstørklæde, som også er egnet til maskering, men hvor man overhovedet ingen ambitioner har om at lave noget som helst galt uden altså at demonstrere, så ville alle sammen jo stå i den situation, at de kunne risikere fængselsstraf, ja, i hvert fald bøde, hvis det er sådan, at der er en lille del af gruppen, der laver uro.
Per Clausen (EL), 2009-11-06:
Så kan man så bare sige, at da det her jo er alvorlige emner, alvorlige områder, hvor det er vigtigt, der er fremdrift, så er det måske meget heldigt, at energiforliget nærmer sig sit udløb, for så kan man jo se, om man ikke kan få det fornyet, hvad angår det indholdsmæssige og de partier, der er med.
Rikke Hvilshøj (V), 2006-03-14:
Jeg glæder mig over, at der er et flertal, der støtter op om det her lovforslag, hvor vi tager endnu et skridt i retning af klarere og tydeligere som samfund at signalere til de nye borgere, der kommer til Danmark, hvad det er for et samfund, de kommer til; hvad det er for nogle vær dier, der gør sig gældende; hvad der er af pligter; og hvad der er af rettigheder.
Søren Søndergaard (EL), 2000-03-16:
Det er uanstændigt. Og det er jo lige præcis det, der ligger i regeringens forslag, og derfor forstår jeg ikke, hvorfor hr. Helge Adam Møller ikke stiller det her op som en modsætning til regeringens forslag. Så ville vi oven i købet overveje at diskutere det med Det Konservative Folkeparti.
Fatma Øktem (V), 2012-04-18:
Og nu har vi jo rigtig mange gange hørt, at den danske model først kommer til efteråret, men jeg har da en forventning om, at hvis det er sådan, at ministeren svarer på det her skema, så får vi også løftet sløret lidt for, hvilken retning regeringen er åben over for – om det er tvang, der kan bruges som redskab for at få flere kvinder i bestyrelser, eller om det udelukkende er frivillighedens vej.
Hans Kristian Skibby (DF), 2009-05-14:
Vi skal også have belyst de østjyske kommuner, som har været fremme med en kritik af, at de føler sig hårdt ramt med hensyn til at være det, der hedder at være i et vakuum, hvad angår vækstproblematik, som der er andre omkostninger forbundet med, som gør, at kommunerne har svært ved at få økonomien til at hænge sammen.
Karsten Lauritzen (V), 2009-03-31:
Med beslutningsforslaget her har Enhedslisten ikke været så vild efter at respektere de rammer, men heldigvis går et flertal af partier ind for Den Europæiske Union og respekterer de rammer, som EU-retten stiller op, og siger: Vi vil arbejde inden for dem for at sikre den bedst mulige velfærd for dyrene.
Christina Olumeko (ALT), 2026-02-05:
Der er det jo rigtigt nok, at forskellen er, at Alternativet har tiltro til uddannelsesinstitutionernes ledelser – de elever, lærere, bestyrelsesmedlemmer, der sidder i de ledelser, og som siger, at rummene bruges til refleksion, og at de er til gavn for arbejdsmiljøet og studiemiljøet, og at der ikke er den negative sociale kontrol, som ordføreren siger der skulle være i forbindelse med alle de her rum.
Line Barfod (EL), 2006-05-17:
Det andet er så spørgsmålet om, at ministeren så bare gennemfører de her regler om 30 dage, og som sagt er 30 dage selvfølgelig bedre end 15 dage, men jeg forstår ikke, hvorfor ministeren ikke vil være med til at sikre, at det i hvert fald kommer op på 3 måneder, som er det, man fra andre lande har sagt er nødvendigt.
Kristen Touborg (SF), 2007-02-21:
Vi vil gerne have et uvildigt organ, som vi har foreslået i beslutningsforslaget, til at afklare forholdene, men regeringens forslag, som det foreligger herfra, er imødekommende over for vores hovedformål, og så må vi jo se, om vi kan finde frem til en fælles løsning, der er bedre end den, regeringen har foreslået.
Karen Ellemann (V), 2009-04-24:
Rapporten er udarbejdet på baggrund af de første erfaringer efter kommunalreformen, og den peger på, at der er behov for enkelte justeringer i tilskuds- og udligningssystemet, som vil have beskedne umiddelbare virkninger for fordelingen mellem kommunerne, men som dog med fordel kan gennemføres med virkning fra 2010.
Stine Brix (EL), 2016-03-17:
Det er jo utroligt at høre på fru Marlene Harpsøe, som selv tilhører den rigeste 1 pct. i det her land, stå og prædike til en gruppe, som vi gentagne gange i dag har fortalt fru Marlene Harpsøe for tre ud af fires vedkommende er i den situation, at de på grund af sygdom eller sociale problemer ikke kan arbejde.
Hans Andersen (V), 2021-02-23:
Det er simpelt hen ikke rimeligt, at sygeplejersker, social- og sundhedsassistenter, falckreddere, chauffører og andre gode folk får et skattesmæk i familien på 70 pct., og i nogle tilfælde måske lidt mere, for at tage ekstravagter på bl.a. sygehuse og plejehjem under coronakrisen, blot fordi deres ægtefælle får førtidspension eller folkepension.
Klaus Hækkerup (S), 2003-10-24:
Fru Gudrun Laub nævnte ganske korrekt, at Europa-Parlamentet har givet udtryk for, at det er uforeneligt at være medlem af et nationalt parlament og Europa-Parlamentet samtidig, og de har begrundet det med, at udviklingen i Europa-Parlamentets beføjelser og ansvarsområder gør det stadig vanskeligere at udøve dobbeltmandat.
Niels Helveg Petersen (RV), 2010-05-06:
Vi så senest i går et eksempel, hvor regeringen i sidste øjeblik måtte fremsætte et forslag om at forhøje afgifter på alkohol og cigaretter for at dække et hul, fordi man ikke kunne blive enig om det, man havde bebudet, nemlig en fedtafgift, som første år skulle have indbragt 1,2 mia. kr.
Eva Flyvholm (EL), 2017-10-26:
Og det er simpelt hen nogle af de her begrænsninger, der er blevet lagt ned over uddannelsessystemet, der gør, at det er nødvendigt, at vi skal stå og godkende det her. Så hvis vi gjorde det, som jeg synes at vi burde gøre, altså netop droppede fremdriftsreformen og nogle af de andre begrænsninger på uddannelsesinstitutionerne og gav mere frihed og selvbestemmelse til uddannelsesstederne og til de studerende, tror jeg sådan set slet ikke, vi behøvede at lave den her forsøgsordning.
Poul Nyrup Rasmussen (S), 2000-10-11:
Hr. Kristian Thulesen Dahl kan i øvrigt finde dokumentationen i besvarelserne af spørgsmål S 2824, S 2894, S 2895, S 2898, S 2899, S 2900 og S 2902 samt i spørgsmålene 156, 199 og 204 til lovforslag nr. L 288 om dansk deltagelse i euroen.
Sonja Albrink (CD), 1997-12-02:
absolut en masse positivt blandt de bolcher, bl.a. ønsket om at præcisere klageadgangen i forhold til byggelovens § 23. Og vi kan vel alle sammen støtte, at lovene bliver udformet sådan, at mulighederne for misforståelser er mindst mulige. Vi synes også, det er godt og rigtigt set, at handicaporganisationerne skal have en særlig adgang til at klage i sager vedrørende handicapforhold.
Zenia Stampe (RV), 2024-04-11:
Så har jeg da ikke lyst til at sige til dem: Arh, kammerat, du har bare at lade dig kalde formand, selv om du er kvinde, for sådan var det i gamle dage; i gamle dage var formænd altid mænd, og derfor skal du også blive kaldt mand, selv om du er kvinde.
Jes Lunde (SF), 1999-05-27:
Til hr. Duetoft: Jamen jeg er da enig i, at én ting er de principielle diskussioner om, hvad vi skal på længere sigt, og noget andet er, hvad vi gør i dag. Jeg har villet rejse diskussionen om også det langsigtede, fordi jeg synes, det er utrolig vigtigt for den globale sikkerhedspolitik at få genetableret en ordentlig FN-rolle, så det ikke bare er sådan, at tilfældige magthavere kan tage selv, men at vi har en legaliseret verdensorden.
Charlotte Dyremose (KF), 2014-04-01:
Men nej, jeg mener, der er en kæmpestor forskel, fordi det også handler om, hvor administrativt tungt et system man skal lægge ned over forholdsvis små virksomheder, der ikke har så mange administrative medarbejdere, og – i øvrigt meget vigtigere – det her med, at vi kommer ned på et niveau, hvor kun tre medarbejdere gør, at man altså så kan regne hinandens løn ud.
Keld Albrechtsen (EL), 2002-10-08:
Nu gjorde hr. Helge Adam Møller opmærksom på, at man jo skulle kigge på de mindre vejstrækninger, hvor der også sker ulykker. Er hr. Helge Adam Møller opmærksom på, at konsekvensen af det her lovforslag, er, at der bliver mindre politi til at varetage trafikkontrollen på de små veje og dermed også flere dødsfald dér?
Keld Albrechtsen (EL), 1999-02-23:
I Enhedslisten deler vi den bekymring, som CD's ordfører, fru Annie Lunde Hansen, gav udtryk for, nemlig at den omlægning af finansiering, som her foreslås, vil kunne belaste kommunernes likviditet og dermed i realiteten medføre en sænket byfornyelsesindsats.
Margrethe Vestager (RV), 2003-01-24:
Og så synes jeg, det er træls, at ministeren ikke kan give os bare antydningen af svar på MVU-problemet, kompetencen i akademisk råd, åbenheden i bestyrelsesarbejdet, brugen af ministerbeføjelser i forhold til optag, niveauangivelserne og baggrunden for de her fundamentale ændringer.
Helle Sjelle (KF), 2003-11-06:
Jeg vil ikke her gå ind i debat om, hvem der forårsagede hvad på Cancúntopmødet, det kunne blive en rigtig lang tale, men hvis WTO skal overleve, så skal alle parter nu smøge ærmerne op og arbejde konstruktivt for at komme videre. Dagsordenen for Doha står heldigvis uforandret, og det er fortsat påtrængende nødvendigt at få den virkeliggjort gennem konkrete aftaler.
Troels Lund Poulsen (V), 2017-05-11:
Nu er det jo altså på den måde, at det lovforslag, som blev vedtaget i 2015 – som jeg husker det, var det efteråret 2015 – udstikker retningslinjen for, hvordan man laver den her indeksering, som følger op på aftalen fra 2006, og der er det jo sådan, at ud over den aftale, man lavede i 2006, skal de samme partier så konfirmere, at det er det, man gør, og det kræver jo, at man gør det aktivt ved lovbehandling.
Kim Behnke (FRI), 1999-10-26:
Det er først, når vi opdager, at belgierne fodrer deres dyr med slam og alt muligt andet fra kloakker, at der sådan lige bliver en pause i begejstringen for belgiske varer, eller når vi får at vide, at fransk fjerkræ er fyldt med salmonella, at der så bliver en lille begrænsning i begejstringen for disse produkter.
Andreas Steenberg (RV), 2012-12-11:
Vi kan godt diskutere og komme med 10-20 ekstra statslige job, men hvis ikke vi får vendt den udvikling, der er sket under den tidligere regering, hvor vi har tabt 160.000 private job, så er det et plaster på et meget, meget stort blødende sår bare i en enkelt kommune. Så skal vi hjælpe alle landdistrikter, er det altså de generelle rammevilkår for vores erhvervsliv, vi skal have ændret.
Keld Albrechtsen (EL), 1997-11-25:
Den rigtige fremgangsmåde ville efter min opfattelse være, at der skal være to betingelser opfyldt, før vi ved en tredje behandling af regeringens lovforslag om tiltrædelse af Amsterdamtraktaten kan afslutte behandlingen: For det første skal vi kende Højesterets dom, så vi ved, om Maastrichttraktaten strider mod grundloven, og vi skal også kende præmisserne for dommen.
Hans Kristian Skibby (DD), 2023-11-23:
Nu har jeg jo fortalt, hvad der er Danmarksdemokraternes tilgang til det, og jeg har jo også indtryk af, at hr. Kim Valentin er orienteret om, hvad der er Venstres tilgang til det, om end den har ændret sig noget fra før til under den nuværende socialdemokratisk ledede regering.
Lisbeth Bech Poulsen (SF), 2018-05-08:
Så når der er godt gang i økonomien og der er plads til folk på virksomhederne, også i det offentlige, jamen så er der meget, meget lav arbejdsløshed. Jeg tror, at der er en del herinde, der bliver ved med at blande tingene sammen og sætte fokus på en masse folk, der reelt ikke er arbejdsmarkedsparate og sige: Hvis de bare får nogle ekstra pisk, bliver de sikkert arbejdsmarkedsparate.
Peter Skaarup (DF), 2001-05-03:
Det er jo det, der er problemet i den her debat, at både Venstre og De Konservative og også regeringen jo af hjertet ønsker, at det forbehold bliver ophævet, og derfor er de selvfølgelig interesseret i ikke at tale NATO's sag og USA's sag i EU, fordi man arbejder ikke reelt for, at det forbehold bliver opretholdt.
Astrid Krag (S), 2018-05-29:
Så når ministeren siger, at det ikke giver nogen som helst mening, og at hun ikke har noget begrebsapparat, der gør, at hun kan forstå, hvad det her dog handler om fra Socialdemokratiets side, andet end at vi opfører os vældig dårligt, så vil jeg gerne gentage, hvad jeg sagde til Venstres ordfører, nemlig at det her for os handler om en ganske velbegrundet frygt for, at lovforslaget åbner for øget risiko for social dumping.
Frank Aaen (EL), 1998-12-04:
Så er det jo pensionisten med dårlig hofte, så er det jo alle de slidsygdomme, alle de alderdomssygdomme, dem, som er ødelæggende for det daglige liv, men som ikke er egentlig livstruende, der kommer på længere ventelister. Så også her: Man har gjort det modsatte af det, man står her og påstår man gerne ville.
Pia Kjærsgaard (DF), 2002-03-21:
Og hele grundlaget for det her, hvor ministeren siger, at man vil afskaffe de facto-begrebet, er: Hvad betyder så beskyttelsesbegrebet? Nu har jeg spurgt siden ca. kl. 11 i formiddags, og jeg synes, det er sølle af ministeren ikke at komme mere ind på det.
Søren Søndergaard (EL), 2024-12-19:
Vi er nogle, der har en alder, hvor vi husker Tvindsagen, hvor fru Birthe Rønn Hornbech fra Venstre, hr. Aage Frandsen fra SF og undertegnede prøvede at forklare, at der måske var et grundlovsbrud med den måde, vi behandlede Tvind på.
Helge Adam Møller (KF), 2001-10-23:
Der har vi samme holdning til det spørgsmål, som vi altid har haft, at såfremt den værnepligtige om bord på korvetten har modtaget en uddannelse, der gør ham fuldt ud i stand til at løse de opgaver, han skal bestride, og han selv ønsker frivilligt at deltage, så skal han have muligheden.
Grete Schødts (S), 2003-04-23:
Jeg har faktisk undersøgt 85 kommuner, og ud fra den undersøgelse ved jeg, at på nuværende tidspunkt ruller millionerne hen over skrivebordene til konsulentfirmaer, til bureaukrati og til administration, og der er ingen, der får mere tid, hverken til praktisk bistand eller til personlig pleje.
Mette Thiesen (NB), 2020-12-17:
Det, som ordføreren står og siger lige nu, er, at ordføreren mener, at en somalisk voldtægtsforbryders menneskerettighed er vigtigere, altså at hans menneskerettighed til at være i Danmark i stedet for at blive udvist konsekvent vægter højere for ordføreren i stedet for danskernes rettigheder, og der står vi bare forskelligt.
Morten Messerschmidt (DF), 2020-01-17:
Derfor kunne jeg tænke mig, at ordføreren, som netop står på den frihedens grund, som ordføreren står på, måske også ville reflektere lidt over den indvandring, vi så har haft her i landet – ikke bare de sidste 30 år, men skal vi sige de sidste 400 år, altså siden de første jøder kom til Danmark under Christian IV.
Charlotte Antonsen (V), 1999-04-09:
Det, der så sker, er, at man på topmødet accepterer den konklusion, at man alene udskifter formanden og afventer en udskiftning af de andre kommissærer, og det synes jeg er uheldigt, og derfor er jeg da glad, hvis man vil gøre en ekstra indsats for faktisk at få en ny Kommission.
Benny Engelbrecht (S), 2010-12-02:
Jeg kan forstå, at man i landbruget har i sinde at lave en flere millioner kroner stor informationsindsats i den kommende tid, og jeg synes egentlig, det ville være meget passende, at man som en del af den opgave tog oplysningsforpligtelsen på sig og belyste, hvordan dyr bliver produceret på konventionel basis, men altså også fortalte, hvad forskellen er på konventionelle og økologiske produkter.
Nick Hækkerup (S), 2021-03-23:
Så er vi inden for det politiske handlerum, vi har, og det kan vi have forskellige holdninger til, altså om man skal tage hensyn til folk, der gerne vil kunne færdes ved S-togsstationen, folk, der gerne vil kunne færdes i parken, eller om man skal opretholde friheden for dem, der terroriserer andre mennesker.
Morten Messerschmidt (DF), 2006-11-15:
Vi har også set med hensyn til ytringsfriheden, at man fra tyrkisk side har stået meget fast på, at man skam ikke ønsker den form for ytringsfrihed, som vi normalt har forstået at have i Europa, men derimod ønsker nogle klare restriktioner for, hvad man må udtale, særlig i forhold til religiøse følelser og den slags.
Finn Sørensen (EL), 2014-05-08:
Det er derfor, Enhedslisten har fremsat et lovforslag, som ministeren ganske vist er uenig i, men han har dog sagt, at hvis det kunne samle flertal, så ville han administrere i overensstemmelse med det, fordi det opfylder de regler, der nu engang åbenbart skal opfyldes, for at man kan pålægge en regering at handle i strid med EU-retten.
Karina Lorentzen Dehnhardt (SF), 2009-05-29:
Når det så er sagt, er det afgørende for SF, at vi med domstolsreformen har oprettet en Domstolsstyrelse, fordi vi netop ønskede at adskille domstolene fra Justitsministeriet, og det, vi i SF synes er meget, meget forkert i det her forslag, er, at første gang, man faktisk træffer nogle selvstændige beslutninger i Domstolsstyrelsen, ja, så skal Folketinget gribe ind og underkende de beslutninger.
Peter Kofod (DF), 2025-04-29:
Når jeg siger det her, så er det, fordi jeg synes, at den løsning, Radikale Venstre taler om, er væsentlig mere vidtgående over for privatlivet og det, at der i et lille lokalsamfund kan være en prøvelse af det, end den løsning, der med lovforslaget her lægges op til.
Dennis Flydtkjær (DF), 2018-12-11:
Det synes Dansk Folkeparti også er en dårlig idé, fordi det sådan set er ganske fornuftigt, at vi sikrer ro omkring branchen, indtil vi kan få den her kommission, som så kan hjælpe os med at gøre det på et lidt mere oplyst grundlag, og vi derfor måske også kan tage en mere dybtgående forhandling om det.
Grete Schødts (S), 2004-03-23:
Som SF også foreslår her i det, vi behandler, skal kommunerne give borgerne en omsorg, så personen kan klare sig længst og bedst muligt i eget hjem - helt enig, og jeg er sikker på, at langt de fleste kommuner med respekt for sig selv og sine borgere allerede ønsker at yde denne service. Men den service oplever alt for mange kommuner, at de faktisk ikke kan yde på grund af loven om frit valg og det bureaukrati og den administrationsbyrde, det har givet.
Line Barfod (EL), 2010-06-01:
Jeg går ud fra, at formålet skulle være at forebygge, at der bliver ofre, medmindre hr. Tom Behnke vil sige det fuldstændig ærligt, nemlig at det er Dansk Folkepartis pris for at stemme for finansloven, og at det, det handler om, er, at Dansk Folkeparti mener, at børn skal straffes hårdere, end de bliver i forvejen, og at Dansk Folkeparti helst ville have, at det var børn helt nede fra 12-års-alderen, der blev straffet med at komme i fængsel.
Troels Lund Poulsen (V), 2004-10-07:
Så er det bare, jeg stiller spørgsmålet: Er det socialdemokratisk politik, at de, der virkelig kommer til at mærke effekten af den her børnepasning for en tusse, som bliver ladt i stikken, og som skal betale, for at de rige får en gevinst, er de allersvageste?
Steffen Larsen (LA), 2026-01-20:
For når vi fjerner rettigheder til, at vi kan have hemmeligheder imellem helt almindelige borgere, så gør vi også det, at vi lukker kriminelle ind – og det i en tid, hvor vi ser mere og mere identitetstyveri, flere og flere af den slags overgreb på almindelige mennesker, der bliver snydt, fusket og får misbrugt deres private oplysninger.
Lene Espersen (KF), 2003-12-10:
Jeg vil gerne understrege i dag, at det, der har været regeringens hensigt og fortsat er det, og som vi også meget gerne medvirker til at klargøre under udvalgsbehandlingen, er at få skabt nogle klare regler på det her område, få skabt et bedre overblik, forhåbentlig med det resultat, at politiet målrettet arbejder på de dele, der er politiets opgaver, herunder at efterforske overtrædelser af straffeloven osv., mens fagmyndighederne naturligvis skal fortsætte, som de hidtil har gjort med at udfylde de mange og forskelligartede opgaver, de har som fagmyndigheder i form af kontrolvirksomhed.
Line Barfod (EL), 2010-11-18:
Jeg vil gerne høre fra Venstres ordfører, om Venstre mener, at det er i orden, hvis mennesker på samme plejehjem får forskellig behandling, afhængigt af hvor mange penge de har, og om Venstre f.eks. mener, at det er i orden, at man får serveret dessert, afhængigt af om man har råd til at betale for den eller ej, selv om man sidder ved det samme bord?
Martin Henriksen (DF), 2011-05-26:
når vi har mulighed for at justere lovgivningen efter udviklingen og sige, at nu kommer der nye muligheder, hvor nogle, som vi ved ikke udgør et problem, f.eks. bliver fritaget fra en indvandringsprøve, men stadig skal leve op til de andre ting, så skal vi selvfølgelig gøre det.
Flemming Møller Mortensen (S), 2017-05-29:
Den samtale bar overhovedet ikke præg af detaljer om alvoren i den her sag, og det synes jeg lige nøjagtig var det, der var problemstillingen for den daværende Venstreledede regering – og da bestod regeringen jo kun af Venstre – nemlig at man ikke tog den her sag alvorligt.
Jørn Jespersen (SF), 2002-11-27:
Men han har ikke gjort det, fordi han ikke kan. Det, der er kernen i den her sag, hvis vi tager det helt aktuelle, er, at Danmark har accepteret og dermed støtter, at de græske bomuldsproducenter ud over en pris, der er fire gange højere end verdensmarkedsprisen, nu yderligere får national støtte til dyb skade for fattige ulandsbønder og stik imod statsministerens frihandelstanker.
Aki-Matilda Høegh-Dam (SIU), 2021-06-02:
Vi har inden for riget forskellige folkeslag med hver vores udtryk og hver vores værdisæt, men set udefra kan den konstruktion af riget virke lidt uforståelig, for vi er, så vidt andre kan se, stadig under samme stat, har samme statsborgerskab, og folk tror, at der er tale om et nogenlunde homogent samfund.
Karsten Hønge (SF), 2016-05-04:
Hvis man accepterer, at redere har et belastende arbejde, skal være oppe på mærkerne, skal være vågne og kunne levere service over for borgere, som kan være i en voldsom situation, f.eks. ved et trafikuheld, eller det kan være døde børn, der skal hentes, og det kræver virkelig nogle medarbejdere, der er på tæerne, og som har overskud og ressourcer, hvad mener ministeren så om, at man i en region benytter sig af folk, som har et massivt overarbejde?
Pia Kristensen (DF), 2003-10-30:
Den sidste pind i forslaget giver amtskommunerne adgang til at beslutte, at de medlemmer af de regionale udviklingsråd, som ikke er kommunalbestyrelsesmedlemmer, kan modtage diæter og udgiftsgodtgørelse i samme omfang som de medlemmer af udviklingsrådene, som også er kommunalbestyrelsesmedlemmer.
Peter Seier Christensen (NB), 2021-11-19:
Og så synes jeg, at hvis man skal give en rimelig eller balanceret udlægning af den redegørelse, vi har fået, så er det, at der er områder, der kunne være bedre, hvis vi havde fuldt medlemskab; der er også mange områder, der fungerer godt, og man kan ikke tale om, at vi står over for en katastrofal situation.
Birthe Rønn Hornbech (V), 2002-11-20:
: Er det ikke rigtigt, at hvis både en domstol skal vurdere et materiale og en undersøgelseskommission skal undersøge, så kan man ikke på forhånd overhovedet udelukke, at der er masser af momenter, der ikke i sig selv er strafferetlige, men indgår som en forudsætning for domstolenes bedømmelse, og at det i virkeligheden er et problem for vores forfatning, hvis det er de samme spørgsmål, undersøgelseskommissionen sidder med?
Louise Schack Elholm (V), 2013-01-22:
Det var vigtigt for os, at de ikke blev afskåret fra at benytte sig af boligreguleringslovens § 5, stk. 2, for det vil nemlig betyde, at de ikke ville komme installationsmanglerne til livs, og på sigt ville denne del af boligmassen kunne forslumre.